William Vance

William van Cutsem, kjent under artistnavnet William Vance, (født 9. august 1935 i Anderlecht, død 14. mai 2018 i Santander) var en belgisk tegner og tegneserieskaper. Han er kjent for å ha hatt en nøyaktig strek og naturtro tegninger. Han sto bak kjente serier som Bruno Brazil, Bob Morane, Bruce J. Hawker og Kodenavn XIII. I tillegg tegnet Vance to bind av Marshall Blueberry.

Liv og virke 
 Bakgrunn
William Van Cutsem ble født i Anderlecht 1935. Etter militærtjenesten i årene 1955–1956 tok han et fireårig studie ved det kongelige akademiet for visual arts. Han arbeidet mesteparten av sitt liv i Frankrike, men flyttet senere til Spania.De Weyer, Geert (2005). "William Vance". In België gestript, pp. 167-169. Tielt: Lannoo.

Tegner
Som tegner tok han navnet William Vance og startet å tegne for tegneseriemagasinet Tintin i 1962. Den første serien var en rekke historier fra virkeligheten. I 1969 kom gjennombruddet med serien Bruno Brazil, skrevet av Tintin-redaktør Greg.

Fra 1971 overtok Vance serien Bob Morane. Denne serien gav trolig grunnlaget for serien Bruce J. Hawker, som Vance både skrev og tegnet. Serien har gått som tilleggserie i norske Fantomet på 2000-tallet.

Hans største suksess må likevel sies å være serien Kodenavn XIII, eller bare XIII som den heter originalt. Forfatteren Jean Van Hamme skapte denne serien, som Vance satte sin realistiske strek på. Serien har fått mye oppmerksomhet og kom som egen TV-serie høsten 2008, med blant annet Val Kilmer og Stephen Dorff i rollene.IMDB om XIII

Blant hans viktigste medarbeidere var hans hustru Petra som kolorist, hans svoger Felicísimo Coria og René Follet. Han bodde i Spania og trakk seg tilbake fra arbeidet i 2010, da de første tegn på Parkinsons sykdom meldte seg.William Vance auf lambiek.net Han døde i mai 2018 i Santander.

 Bibliografi 
TittelPeriodeUtgaverForfatterForlagNorsk utgivelseHoward Flynn1966-19693Yves Duval Le Lombard og DargaudRingo1967-19783Acar Le Lombard og DargaudJet Boken og westernbladet ColtBruno Brazil1969-199511GregLe Lombard og Dargaud3 egne album og serie i Tempo, Tempo album, MagnumBob Morane1971-198018Henri Vernes Le Lombard og Dargaud10 egne album og serie i SupertempoC'étaient des hommes19761William Vance DeligneRamiro1977-199010Jacques Stoquart DargaudRoderic19792Lucien Meys BédéscopeKodenavn XIII1984-200718Jean Van Hamme DargaudSom serie i Agent X9Bruce J. Hawker1985-19967William Vance Le Lombard2 egne album og som serie i FantometMarshall Blueberry1991-19932Jean Giraud AlpenDel av Blueberry samleutgave (Egmont) og westernbladet CaliberXHG-C3 - Le vaisseau rebelle19951William VanceGibraltar

 Referanser 

 Eksterne lenker 


Kategori:Tegnere
Kategori:Belgiske tegneserieskapere
Kategori:Personer fra Anderlecht